***Forenklet modell***

*(Revisor til underledd (regional- og lokallag) og aksjeselskap (som organisasjonen eier) og som benytter forenklet modell skal utføre følgende kontrollhandlinger og avlegge rapport om faktiske funn i henhold til ”Eksempel på rapport av faktiske resultat av kontrollhandlinger……” som finnes i ISRS 4400 Avtalte kontrollhandlinger Vedlegg 2. Rapporten skal stiles til Norges Idrettsforbund.)*

***(Kontrollhandlingene i denne malen skal bare utføres for lokal- og regionallag og aksjeselskap som har 5 millioner kroner eller mer i totale driftskostnader.)***

**Til Norges Idrettsforbund**

**Rapport om faktiske funn vedrørende** *(navn på underledd)*

*Underleddet/aksjeselskapet* har rapportert et søknadsgrunnlag (driftskostnader redusert med generelle avgrensninger og fradragsposter) på kr. ……………... til Norges Idrettsforbund.

(*Presiser om det er korrigert for avdekkede feil i søknadsgrunnlaget. Dersom det er avdekket feil som ikke er korrigert må dette komme tydelig frem i rapporten)*

Vi har gjennomført de handlinger som er avtalt med dere og lister disse opp nedenfor vedrørende *underleddets/aksjeselskapets* rapportering av søknads data til Norges Idrettsforbund om merverdiavgiftskompensasjon for frivillige organisasjoner i henhold til ”Forskrift om merverdiavgiftskompensasjon for frivillige organisasjoner”fastsatt av Kulturdepartementet 15. april 2013 i medhold av Stortingets budsjettvedtak. Søknadsgrunnlaget er basert på regnskapsåret 2017. Vårt oppdrag ble utført i samsvar med ISRS 4400 «Avtalte kontrollhandlinger». Handlingene ble utført kun for å bistå dere i vurderingen av riktigheten av de deler av søknadsgrunnlaget som inngår i de avtalte kontrollene og oppsummeres som følger:

1. Vi har kontrollert at regnskapet til *underleddet/aksjeselskapet* er revidert av registrert-, statsautorisert revisor eller kommunerevisor og at regnskapet og årsmeldingen er behandlet og godkjent på årsmøtet eller av annet kompetent organ. Videre har vi kontrollert at totale driftskostnader som er rapportert til Norges Idrettsforbund fra *underleddet/aksjeselskapet* stemmer med det reviderte og godkjente regnskapet.

**Kontroll av kostnader som faller utenfor ordningen**

1. Vi har ved forespørsel kontrollert at *underleddet/aksjeselskapet* har foretatt en vurdering i henhold til forskriften § 7, 6. ledd om kostnadene som inngår i søknadsgrunnlaget skjer til bruk i den frivillige og ikke-fortjenestebaserte delen av virksomheten.
2. Vi har jf. forskriften § 7, 7. ledd ved kontroll mot bilag kontrollert at de 15 beløpsmessige største transaksjonene kostnadsført som vedlikehold for bygg, anlegg og annen fast eiendom er kostnader som etter Skatteloven § 6-11 ville vært fradragsberettiget vedlikehold.
3. Vi har jf. forskriften § 7, 7. ledd kontrollert at kostnadsførte avskrivninger knyttet til bygg, anlegg og annen fast eiendom er korrekt trukket ut av søknadsgrunnlaget.
4. Vi har jf. forskriften § 7, 8. ledd for 10 transaksjoner i søknadsgrunnlaget knyttet til kostnadsførte drifts- og vedlikeholdskostnader for bygg, anlegg og annen fast eiendom kontrollert at dette ikke er kostnader knyttet til utleie, med unntak av utleie til andre ledd eller aksjeselskap i samme organisasjon og som kommer innenfor målgruppen for ordningen. Utvalget av transaksjoner for kontroll er basert på stikkprøver.

**Kontroll av fradragsposter**

1. Vi har jf. forskriften § 11, 3. ledd bokstav a kontrollert at *underleddet/aksjeselskapet* sine 12 største kontantoverføringer til utlandet er med i fradragsposten.
2. Vi har jf. forskriften § 11, 3. ledd bokstav b kontrollert at *underleddet/aksjeselskapet* har utarbeidet oversikt over lønnskostnader knyttet til personell stasjonert i utlandet som ikke er omfattet av punktet om kontantoverføringer (lønn til utenlandsstasjonerte utbetalt til konto i Norge) og at det er gjort fradrag for disse kostnadene i søknadsgrunnlaget.
3. Vi har kontrollert at *underleddet/aksjeselskapet* jf. forskriften § 11, 3. ledd bokstav c har gjort fradrag i søknadsgrunnlaget for **de totale driftskostnadene** knyttet til den merverdiavgiftspliktige delen av virksomheten. Kostnader som ikke er merverdiavgiftspliktige men som er knyttet til den avgiftspliktige delen av virksomheten (eksempelvis lønnskostnader, del av felleskostnader, avskrivinger osv.) er også trukket ut. Vi har ikke kontrollert riktigheten av de totale driftskostnadene knyttet til den merverdiavgiftspliktige delen av virksomheten, men bare kontrollert at *underleddet/aksjeselskapet* har hatt riktig forståelse for hvordan fradragsposten skal beregnes.
4. Vi har jf. forskriften § 11, 3. ledd bokstav e kontrollert at *underleddet/aksjeselskapet* har gjort fradrag i søknadsgrunnlaget for **de totale driftskostnadene** knyttet til den delen av virksomheten som er kompensasjonsberettiget gjennom lov 12.12.2003 nr. 108 om kompensasjon av merverdiavgift for kommuner, fylkeskommuner m.v. Vi har ikke kontrollert riktigheten av de totale driftskostnadene knyttet til den delen av virksomheten som er kompensasjonsberettiget gjennom lov 12.12.2003 nr. 108, men bare kontrollert at *underleddet/aksjeselskapet* har hatt riktig forståelse for hvordan fradragsposten skal beregnes.

**Generelt**

1. Vi har kontrollert at *underleddet/aksjeselskapet* har utarbeidet dokumentasjon på eventuelle kostnader som faller utenfor ordningen og eventuelle fradragsposter. Vi har ikke kontrollert riktigheten av kostnadene som faller utenfor ordningen eller riktigheten av fradragspostene i større utstrekning enn hva som inngår i punktene 1 til 9, men kontrollert at *underleddet/aksjeselskapet* har utarbeidet dokumentasjon på de aktuelle postene og at beløpene som er rapportert til Norges idrettsforbundstemmer med dokumentasjonen.

**Vi rapporterer våre funn nedenfor:**

*(Her skal revisor punktvis (alle punktene 1-10 skal kommenteres) rapportere sine funn som følge av de avtalte kontrollhandlingene NB! Dersom noen av kontrollene ikke er aktuelle skal dette oppgis i rapporten.)*

Siden de ovenstående kontrollhandlingene hverken utgjør revisjon eller begrenset revisjon i samsvar med revisjonsstandardene, gir vi ikke uttrykk for noen sikkerhet for at søknaden om kompensasjon for merverdiavgift ikke inneholder vesentlige feil.

Dersom vi hadde utført tilleggshandlinger eller hadde gjennomført revisjon eller begrenset revisjon i samsvar med revisjonsstandardene, kunne andre forhold ha kommet til vår kunnskap og blitt rapport til dere.

Vår rapport er utelukkende utarbeidet for det formål som er beskrevet i første avsnitt i denne rapporten og til deres informasjon, og skal ikke brukes til noe annet formål.

Rapporten vedrører kun de deler av søknadsgrunnlaget som er spesifisert ovenfor og omfatter ikke søknaden som helhet.

***Sted, dato***

***Revisjonsfirmaet XX***

***N.N. statsautorisert/registrert revisor, kommunerevisor***